Pjesanca šturku
Pjesanca šturku

Šturče, slatki razgovore,
Jeda te je koja vila
U zelenci posred gore
Čemerikom opojila?
Ter nije čuti tvoje pjesni,
Da me tiho razgovori,
Od tužice i boljezni
Moje srce koje gori.
Zač ve zora bijela praska
A Danica zove danak,
I žuberi ptica svaka
Ostavivši noćni sanak;
Samo pjesan nije čut tvoju
Mimo ptice sve ostale
Ke s Danicom rajsku poju
Ter nebesku Djevu hvale.
Dragi šturče i ljuveni,
Ako nijesu tuge koje
U travici u zeleni
Obujmile srce tvoje,
Pokomoli malo glave,
Pomoli se iz travice
Bez prikora i zabave,
Od nebeske zgar Danice
Lje se čudim toj Danici,
Kako tebe s nebes zgara,
Gdi se tajiš u travici,
Ne kori te i ne kara?
Zašto bi se pristajalo
Da te kara, da te psuje
Meu stvorenje sve ostalo
Tvoje pjesni gdi ne čuje.
Tijem se bolim i tuguju
U žalosti rad ljubavi,
Svake ptice gdi svud čuju
Biljišući po dubravi
I pojući brijeme traju,
Ter kraljici svijeh kraljica
U pjesance hvalu daju,
Ka je svjetlja ner Danica.
Tijem pridragi slatki šturče,
Umoli se željnu meni,
Nemoj takoj stati muće
U travici u zeleni.
Ti se ovdi u dubravi
U pjesance u medene
I proglasi i objavi
I sadruži trudna mene….

sr:Pjesanca šturku

Mavro Vetranović